ur c ' hantik gwenedek eo . Kanet eo bet du - mañ , e Leon , e - pad oferenn ar Pellgent , hogen traoù direizh a zo e doareoù KLT ar c ' hantik - se , evel " e kêr a Vetlehem " e plas " er gêr a V . " pe " e Kerig B . " Setu em eus klasket adskrivañ ar c ' hantik a - benn gellout e ganañ gant ar pouez - mouez KLT . Moaien ' zo gwellaat al labour , setu aze perak e postan ar gemennadenn - mañ . Pe trouz war an douar Kantik bet savet e 1792 gant P . Nourry , Person Begnen arluet e bro - Spagn . Embannet e 1856 , 1891 , 1933 ( niv . 37 ) , 1994 niv . 21 p . 60 levrig " Gloér de Zoué " . ( An destenn orin e brezhoneg Gwened a zo hini embannadur 1891 . 1 . Péh trouz zou ar en doar , péh cân e gleuan - mé ? Cäerret ur mélodi e zou é lein en né ! Aeled , lavaret t ' emb perag - é e cânnet , Péh nehuétèd arze e zou arrihue ér bed ? 2 . Cânnet ehué guet - n - emb , cânnet , pobl ag en doar , E tamb de laret t ' oh un nehuéted hemp par ; Ur mabic beniguet , roué a Jerusalem , E zou gânnet eid oh ér guér a Vethléem . 3 . Arrihue - é en termen ag er Profaetieu , O noz mil gùéh eurus e dorr hul liameu ! Cânnet gloér ha inour de Jésus ha Mari : Deit - é Doué de vout dén ; arrihue - é er Messi 4 . Ar er poent a greiz noz é ma gânnet hineah En ur hoh creu disto , é bras trisedigueah ; Hui er havou inou étré deu aneval Eit tuemein e vampreu n ' en des ' meid ou henal . 5 . Inou e huelehet er Maestr a ol er bed Ar un dornadic plouz , en un of astennet ; ean e za de vout peur aveit hou pinhuiquat , Ha distag hou calon doher bed aveit mad . 6 . Ur marchausi disto e zou palaes ho Toué ; Inou e cavehet ur predegour nehue : Un of - é er gadoer en dés Jésus choéjet Eit predeg a inou er bénijen d ' er bed . 7 . Damb gued er vugulion , ridamb ol devat - hou ; Tostamb d ' en adorein ha de ziskein geton Péh stad e zeliamb gober a hun inean , P ' en des , eit hi salvein , dichennet ag en nean . 8 . Deulagad ma Jésus e zivir a zareu Ouilein e hra déja a gaus d ' hur pehedeu ; Ne scuill hoah meit dareu , quent - pêl e houyehet E scuillou , aveit omb , a boullad ol é hoaid . 9 . E zornigeu tiner hum voulj hag hum asten ; Ean glasq m ' em bréhata : me halon a houlen : O Jésus ! ô mem brer ! eid ol ho poénieu , Ne houlennet arzé nameit hur haloneu . ) 1 . Pe trouz war an douar , pe gan a glevan - me ? Kaerat ur melodi a zeu eus lein an Neñv ! Aeled , lavarit dimp ' vit petra ' vez kanet , Pe nevezded enta er bed ' zo erruet ? 2 . Kanit ivez ganimp , kanit pobl an douar , Deut omp da larout deoc ' h un nevezded hep par ; Ur mabig benniget , roue Jeruzalem , A zo ganet ' vidoc ' h er gêr a Vetlehem ! 3 . Erru eo an termen eus ar Profesïoù , O noz mil gwech eürus a dorr hol liammoù ! Kanit gloar hag enor da Jezuz da Vari : Doue ' zo ' n em c ' hraet Den ; erru eo ar Mesi ! 4 . War an taol a greiz - noz , fenoz ez eo ganet , En eur c ' hozh kraou disto , en eur stad trist meurbed ; C ' hwi her c ' havo eno , etre daou aneval ' Vit tommañ e vemproù n ' en deus ' met o anal . 5 . Eno c ' hwi a welo Krouer ha Mestr ar bed , War un dornadig plouz , en un nev astennet ; Eñ ' zeu da vezañ paour ' vit ho pinvidikaat , Distagañ ho kalon diouzh ar bed evit mat . 6 . Ur marchosi disto ' zo palez ho Toue ; Eno ' kavot gantañ ur prezegour neve ( z ) ; Un nev eo ar gador en deus Jezuz choazet , ' Vit prezeg ac ' hano ar binijenn d ' ar bed . 7 . Deomp gant ar vugulion , redomp holl daveto ; Tostaomp d ' e adoriñ ha da zeskiñ gantañ Peseurt stad a zleomp ober eus hon ene , Pa ' z eo ' vit e salviñ , diskennet eus an Ne ( ñv ) . 8 . Daoulagad ma Jezuz a zever a zaeroù , Gouelañ a ra dija dre faot hor pec ' hedoù ; Ne skuilh c ' hoazh ' met daeroù , kent pell , c ' hwi a oar mat , E skuilho , evidomp , a boullad e holl gwad . 9 . E zornigoù tener a vouj hag ' n em astenn ; Klask ' ra ma briata : ma c ' halon a c ' houlenn : O Jezuz ! O ma breur ! Evit hoc ' h holl boanioù , Ne c ' houlennit enta nemet hor c ' halonoù . 10 . Sell c ' hoazh e droadigoù o klask ' n em zispleg ; Evit hor pec ' hedoù ez eseiont redek : Perak a zirazañ e klaskez - te pellaat ? ' N em daol en e zivrec ' h , Eñ eo ar pastor mat . 11 . Tostait tud pinvidik , poaniet gant ho madoù , War gavell hor Jezuz n ' ez eus ' met hailhonoù : Penaos e c ' hellit - c ' hwi bout sod gant ho tanvez , ' Keit m ' emañ ho Toue er vrasañ paourentez ? 12 . Tud paour hag afflijet , sellit ouzh ho Toue , Ha na gomzit ket mui enep ho paourente ( z ) , Ne vern peger paour eur , n ' ez eus ket , sur , paouroc ' h Eget roue an Neñv ' n em c ' hraet den evidoc ' h . 13 . Ar pichoned bihan o deus pep a neizhiad , Hag al loened toulloù da lakaat o c ' hofad , Mes Jezuz , Mestr an holl , pa voe ' vidomp ganet Evit harpañ e benn ne gave lec ' h ebet . 14 . Me ' wel er marchosi e vemprigoù tener , Hep tan hag hep dilhad , ekspozet d ' an amzer , Jezuz a soufr ' vidomp gant ar poanioù brasañ , Ha ni doujañ a reomp er binijenn skañvañ . 15 Tostait , tud glorius , tud uhel a galon , Deut amañ gant Jezuz , da resev ul leuson : Penaos e kredit - c ' hwi ' n em sevel ken uhel , Pa welit ho Toue o tiskenn ken izel ? 16 . Tud sodet gant ar bed ha gant ar fals - joaioù , Tostait e - tal Jezuz , ha sellit e zaeroù , C ' hwi ne glaskit bemdez ' met ' n em divertisañ , P ' emañ ' balamour deoc ' h ho Toue o ouelañ . 17 . Ar c ' hraou a Vetlehem ' vo un tamall ' vidoc ' h , Keit ha ma ne renot , ur vuhez santeloc ' h ; Ar c ' hrouadur tener - mañ , un deiz ' vo gwelet Leun a c ' hloar eus an Neñv o tont da varn ar bed . 18 Eseiomp a vremañ d ' ober ar peoc ' h gantañ , Ha kinnigomp bepred ur galon bur dezhañ , Rak ur galon duet gant binim ar pec ' hed A zo mil gwech lousoc ' h eget kraou al loened ! 19 . Pegen eürus oc ' h - c ' hwi , ô Gwerc ' hez venniget ! C ' hwi ' zo mamm d ' ho Kroueour , hag hep koll ar werc ' hded , Goulennit ma hor bo , ' vit plijout da Zoue , Gant lod eus ho klanded , lod eus ho karante ( z ) . 20 . Ha c ' hwi Jozef , den just ha fidel d ' ho tever , Choazet oc ' h bet ' vit goarn ha magañ Hor Salver : Goulennit evidomp ar c ' hras kaer d ' her goarnein E - kreiz hor c ' halonoù hep jamez her c ' hollein . 21 O Jezuz , va Salver , krou - a - dur benniget , Bezit meulet noz - deiz e pevar c ' horn ar bed ! Roit dimp ' raok ho kuitaat grasoù gant largente ( z ) , Ha renit hor c ' halon da viken , o Doue